"Ons het 'n baie ontspanne naweek by Rooiheuwel Noord gehad. Die kaggel is fantasties, trek baie lekker. Die huisie is baie eenvoudig gemeubileer, maar was skoon en netjies. Die winterlakens was 'n bonus en ons het baie lekker op die stewige matrasse geslaap. As jy luuksheid soek, kan jy by Gabrielskloof gaan koek eet en koffie drink. Hulle kaaskoek is uit die boonste rakke. Die plaasatmosfeer en vars lug van Rooiheuwel Noord was wat ons stadsjapies nodig gehad het. Veral die stap af na die rivier."
"Dit was werklik lekker om wakker te word met die pragtige natuurskoon, die beeste en skape daar naby die huisie, lekker warm kaggel in die sitkamer die aand na 'n lekker braai buite. Sal weer en weer soontoe gaan. Die sterre is ook sommer helderder as in die dorp. Dankie, dit was ongelooflik lekker."
"Ons is die afgelope klompie jare gereelde besoekers by Rooiheuwel Noord. Dis die heerlikste plek om na die stad se gejaag weer werklik "mens" te word en jou kop skoon te kry. Die uitsig vanaf die huisies is pragtig."